Den eldste epoksyen som er funnet, stammer fra 2.000 år gamle bruddflater på potteskår fra Ringe på Fyn i Danmark. Her var tjære fra bjørk blandet med linolje som herder. Normalt ville herdingen tatt flere måneder; men reparatøren hadde tilsatt manganholdig jord. Dermed var blandingen herdet i løpet av få timer, og den sprukne beholderen kunne igjen settes på varmen til koking av mat.